अभी तक नक्सलवादियों के खिलाफ संबंधित राज्य की पुलिस, सीआरपीएफ और दूसरे अर्धसैनिक बल ही मैदान में थे। अब एनआईए और ईडी भी इस ऑपरेशन में शामिल हो गई हैं। झारखंड में व्यापारियों से अवैध वसूली, खनन माफिया और अफीम की खेती आदि से नक्सलियों के पास भारी मात्रा में धन आ रहा है। सीमा पार से हथियार एवं आईईडी में इस्तेमाल होने वाले कई दूसरे उपकरण भी नक्सलियों को मिल रहे हैं। प्रवर्तन निदेशालय की टीम नक्सलियों के पास अवैध तरीके से जो धन आ रहा है, उसकी जांच करेगी। इससे पहले भी ईडी के संयुक्त सचिव स्तर के अधिकारी झारखंड पुलिस के साथ बैठक कर चुके हैं।